06.11.2006 05:18   "Hetkel on meil olukord, kus Eurpooa Liit (EL) vajab Liibanonis umbes 8000 liikmelist väge ning selle moodustamine on probleem," rääkis Poola president Lech Kaczynski ajalehele Financial Times.    "Tarvis on armeed, mis ei asenda mitte individuaalse riigi sõjajõude, vaid mida saaks kasutada olukorras, kus korraga on kuni 30 000 sõdurit vaja," ütles ta.    Poola president alustab esmaspäeval visiiti Inglismaale ning loodab  seal peaminister Tony Blairiga teema tõstatada.    Kaczynski sõnul on ta arutanud teemat kahel koral Euroopa Komisjoni presidendi Jose Manuel Barrosoga ning tema kaksikvend, Poola peaminister Jaroslaw Kaczynski, on armee koostamisest kõnelenud Saksamaa kantsleri Angela Merkeliga.    Saksamaa ametnikud on öelnud, et olid Poola peaministri ettepaneku üle üllatunud. Kõige rohkem tegi neile muret soovitus, et ELi armee teeks NATOga koostööd, sellisel juhul kerkib küsimus, kas armee alluks  Euroopa või USA kontrollile.